hotchpotch/miracl-hf-unified huggingface dataset:
โรสทาวเวอร์
โรสทาวเวอร์ () หรือที่รู้จักในชื่อ โรสเรฮาน บาย โรตานา คือ โรงแรมสูง 333 เมตร (1,098 ฟุต) จำนวน 72 ชั้น บนถนนเช็ค ซายิดในดูไบ สหรัฐอาหรับเอมิเรตส์ โรสทาวเวอร์เป็นโรงแรมที่สูงที่สุดในโลกใน ค.ศ. 2009-2012 แต่เดิมนั้นอาคารมีความสูง 380 เมตร (1,250 ฟุต) แต่มีการปรับรูปแบบอาคารลดความสูงลงเหลือ 333 เมตร (1,093 ฟุต)
การก่อสร้างอาคารเริ่มใน ค.ศ. 2004 และเสร็จสมบูรณ์ใน ค.ศ. 2007 ตัวอาคารสร้างเสร็จถึงยอดแหลมเมื่อวันที่ 24 ธันวาคม ค.ศ. 2006 ความสูงโดยรวมกับยอดตึกสูงกว่าบุรจญ์อัลอาหรับ ซึ่งมีความสูง 321 เมตร (1,053 ฟุต) แม้ว่าจะมีการตกแต่งภายในเสร็จใน ค.ศ. 2007 อาคารยังไม่ถูกเปิด จนกระทั่งเปิดอย่างเป็นทางการเมื่อวันที่ 23 ธันวาคม ค.ศ. 2009
โรสเรฮาน บาย โรตานา คือ หนึ่งในแบรนด์โรงแรมหลักแห่งแรกที่เปิดในดูไบ โดยปราศจากเครื่องดื่มแอลกอฮอล์ โรงแรมมีร้านอาหาร 2 แห่งและร้านกาแฟตลอด 24 ชั่วโมง กลุ่มลงทุนนานาชาติบอนยันคือ ผู้พัฒนาและลงทุนอาคารแห่งนี้เป็นมูลค่า 180 ล้านดอลลาร์สหรัฐ อาคารเสร็จสมบูรณ์อย่างเป็นทางการด้วย 482 ห้อง ห้องสูท และห้องดาดฟ้า
คิโช ทานิยามะ
ทานิยามะ คิโช (谷山 紀章 , เกิดเมื่อ 11 สิงหาคม พ.ศ. 2518 เกิดที่อุเบะ จังหวัดยามากุชิ) เป็นนักพากย์จากบริษัท Ken Production อีกทั้งยังเป็นนักร้องและนักแต่งเพลงของวงร็อคญี่ปุ่น GRANRODEO ภายใต้ชื่อ Kishow คิโชเป็นผู้ให้เสียง Fred Jones จากซีรีส์ Scooby Doo เป็นภาษาญี่ปุ่น
คิโชได้รับการยอมรับจากผู้คลั่งไคล้ดนตรีเฮฟวีเมทัลในฐานะผู้ศึกษา เขาได้กล่าวว่าวง Metallica Megadeth และ Anthrax เป็นแรงจูงใจของเขา
• Ride on the Edge (2007)
• Instinct (2008)
• Brush the Scar Lemon (2009)
• Supernova (2011)
• Crack Star Flash (2012)
• Karma to Labyrinth (2014)
• Crescendo (ซิงเกิล)(2006)
• Stella Quintet Players Side (2007)
• 蒼穹のスコア ~The score in blue~ (ซิงเกิล)(2009)
ผลงานเดี่ยว
• Daydreamin' (2005)(ซิงเกิล)
• Warrior (2005)(ซิงเกิล)
วอลเลย์บอลชายชิงแชมป์ยุโรป 1981
วอลเลย์บอลชายชิงแชมป์ยุโรป 1981 () เป็นครั้งที่ 12 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศบัลแกเรีย ระหว่างวันที่ 19 กันยายน – 27 กันยายน พ.ศ. 2524
อินฟันตากริสตีนาแห่งสเปน
อินฟันตากริสตีนา เฟเดรีกา บิกโตเรีย อันโตเนีย เด ลา ซันตีซีมา ตรีนีดัด เด บอร์บอน อี เกรเซีย (; ประสูติ: 13 มิถุนายน พ.ศ. 2508) หรือพระอิสริยยศเดิมว่า อินฟันตากริสตีนา ดัชเชสแห่งปัลมาเดมายอร์กา () เป็นพระราชธิดาในสมเด็จพระราชาธิบดีควน การ์โลสที่ 1 กับสมเด็จพระราชินีโซเฟียแห่งสเปน ทั้งเป็นพระขนิษฐาในอินฟันตาเอเลนา ดัชเชสแห่งลูโก และพระเชษฐภคินีในสมเด็จพระราชาธิบดีเฟลีเปที่ 6
อินฟันตากริสตีนา เสกสมรสกับอีญากี อูร์ดังการิน อี ลีบาร์ต เมื่อปี พ.ศ. 2540 มีพระบุตรด้วยกัน 4 คน ในปี พ.ศ. 2557 ทั้งสองตกเป็นข่าวด้วยถูกตั้งข้อหาฉ้อโกงและฟอกเงิน ทั้งนี้อินฟันตากริสตีนาอยู่ในลำดับที่ 6 ของการสืบราชบัลลังก์สเปน
อินฟันตากริสตีนา เฟเดรีกา ประสูติเมื่อวันที่ 13 มิถุนายน พ.ศ. 2508 ณ กรุงมาดริด ประเทศสเปน ทรงบัพติศมาโดยอาร์ชบิชอปแห่งมาดริด ณ โบสถ์ภายในพระราชวังซาร์ซวยลา มีพระบิดาทูนหัวและพระมารดาทูนหัว คือ อัลฟอนโซ ดยุกแห่งอ็องฌูและกาดิซ และอินฟันตามารีอา กริสตีนาแห่งสเปน
พระองค์เข้ารับการศึกษาระดับมัธยมศึกษาที่โรงเรียนซันตามารีอาเดลกามีโน () ระดับปริญญาตรีสาขารัฐศาสตร์ มหาวิทยาลัยกอมปลูเตนเซแห่งมาดริด เมื่อปี พ.ศ. 2532 แล้วทรงศึกษาต่อระดับปริญญาโทความสัมพันธ์ระหว่างประเทศ มหาวิทยาลัยนิวยอร์ก เมื่อปี พ.ศ. 2533 โดยทรงเริ่มปฏิบัติงานในองค์การการศึกษา วิทยาศาสตร์ และวัฒนธรรมแห่งสหประชาชาติ ณ สำนักงานใหญ่ในกรุงปารีส ประเทศฝรั่งเศสในปีถัดมา
นอกจากภาษาสเปน พระองค์สามารถรับสั่งภาษากาตาลัน, อังกฤษ และกรีก
อินฟันตากริสตีนา เสกสมรสกับอีญากี อูร์ดังการิน ซึ่งขณะนั้นยังเป็นสมาชิกนักกีฬาแฮนด์บอลโอลิมปิก เมื่อวันที่ 4 ตุลาคม พ.ศ. 2540 ณ เมืองบาร์เซโลนา และเนื่องจากก่อนหน้านี้อินฟันตากริสตีนาได้รับพระราชทานพระอิสริยยศ ""ดัชเชสแห่งปัลมาเดมายอร์กา"" จากพระราชบิดา ด้วยเหตุนี้นายอูร์ดังการินจึงมีพระยศเป็น ""ดยุกแห่งปัลมาเดมายอร์กา"" ตามภริยา ทั้งสองมีพระบุตรด้วยกัน 4 คน ได้แก่
อินฟันตากริสตีนาและพระสวามี ตกเป็นข่าวด้วยถูกตั้งข้อหาฉ้อโกงและฟอกเงิน โดยเรื่องเกิดขึ้นเมื่อปี พ.ศ. 2555 เมื่อดยุกแห่งปัลมาเดมายอร์กา (ยศในขณะนั้น) ใช้เส้นสายให้องค์กรการกุศลส่วนตัวได้กำไรจากรัฐบาล 5,600,000 ยูโร จากการเก็บเงินเกินจำนวนจากรัฐบาลท้องถิ่นเพื่อใช้ในการแข่งกีฬา ในเดือนกันยายนปีถัดมาอินฟันตากริสตีนาได้ตกเป็นผู้ต้องสงสัย ว่าทรงรับผลประโยชน์ด้วย เนื่องจากดัชเชสดำรงตำแหน่งเป็นกรรมการบริหาร ทั้งยังร่วมกันตั้งบริษัทบังหน้าเพื่อทำการฟอกเงิน ถือเป็นครั้งแรกในประวัติศาสตร์สเปนที่เชื้อพระวงศ์เข้ารับพิจารณาคดีเช่นสามัญชน และส่งผลกระทบอย่างยิ่งต่อภาพลักษณ์พระราชวงศ์สเปน
จากการที่พระองค์มีส่วนพัวพันกับคดีฉ้อโกงดังกล่าวซึ่งสร้างความเสื่อมเสียแก่พระราชวงศ์ สำนักพระราชวังสเปนจึงมีแถลงการณ์ระบุว่าสมเด็จพระราชาธิบดีเฟลีเปที่ 6 ทรงมีพระบรมราชโองการถอดพระอิสริยยศอินฟันตากริสตีนาออกจากการเป็น "ดัชเชสแห่งปัลมาเดมายอร์กา" เมื่อวันที่ 12 มิถุนายน พ.ศ. 2558
อีญากี อูร์ดังการิน
อีญากี อูร์ดังการิน อี ลีบาร์ต (; เกิด: 15 มกราคม พ.ศ. 2511) อดีตนักกีฬาแฮนด์บอลชาวสเปน พระภัสดาในอินฟันตากริสตีนา เฟเดรีกา พระราชธิดาในสมเด็จพระราชาธิบดีควน การ์โลสที่ 1 กับสมเด็จพระราชินีโซเฟียแห่งสเปน
อีญากี อูร์ดังการิน เกิดเมื่อวันที่ 15 มกราคม พ.ศ. 2511 ณ เมืองซูมาร์รากา แคว้นประเทศบาสก์ ประเทศสเปน เป็นบุตรของควน มารีอา อูร์ดังการิน เบร์รีโอโชอา (Juan María Urdangarín Berriochoa) กับแกลร์ ฟร็องซวซ ลีบาร์ต กูร์แต็ง (Claire Françoise Liebaert Courtain) บิดามีเชื้อสายบาสก์ ส่วนมารดาเป็นชาวเบลเยียมจากเมืองแอนต์เวิร์ป ซึ่งมีเชื้อสายวัลลูนและเฟลมิช เขามีพี่น้องหกคน
อีญากี อูร์ดังการิน เป็นนักกีฬาแฮนด์อาชีพขณะที่มีอายุได้ 18 ปี สังกัดสโมสรฟุตบอลบาร์เซโลนา ส่วนแฮนด์บอล (FC Barcelona Handbol) จนกระทั่งเกษียณเมื่อปี พ.ศ. 2543 โดยเขาติดทีมชาติสามครั้งในการแข่งขันโอลิมปิกฤดูร้อนเมื่อปี พ.ศ. 2535, 2539 และ 2543 ซึ่งในปีสุดท้ายเขาได้เป็นกัปตันทีม และแฮนด์บอลทีมชาติสเปนในช่วงที่เขาเล่นนั้นสามารถคว้าเหรียญทองแดงในปี พ.ศ. 2539 และ 2543
อินฟันตากริสตีนา เสกสมรสกับอีญากี อูร์ดังการิน เมื่อวันที่ 4 ตุลาคม พ.ศ. 2540 ณ เมืองบาร์เซโลนา และเนื่องจากก่อนหน้านี้อินฟันตากริสตีนาได้รับพระราชทานพระอิสริยยศ ""ดัชเชสแห่งปัลมาเดมายอร์กา"" จากพระราชบิดา ด้วยเหตุนี้นายอูร์ดังการินจึงมีพระยศเป็น ""ดยุกแห่งปัลมาเดมายอร์กา"" ตามภริยา ทั้งสองมีพระบุตรด้วยกัน 4 คน ได้แก่
ดยุกและดัชเชสแห่งปัลมาเดมายอร์กาตกเป็นข่าวด้วยถูกตั้งข้อหาฉ้อโกงและฟอกเงิน โดยเรื่องเกิดขึ้นเมื่อปี พ.ศ. 2555 เมื่อดยุกแห่งปัลมาเดมายอร์กาใช้เส้นสายให้องค์กรการกุศลส่วนตัวได้กำไรจากรัฐบาล 5,600,000 ยูโร จากการเก็บเงินเกินจำนวนจากรัฐบาลท้องถิ่นเพื่อใช้ในการแข่งกีฬา ในเดือนกันยายนปีถัดมา ดัชเชสแห่งปัลมาเดมายอร์กาได้ตกเป็นผู้ต้องสงสัยว่าทรงรับผลประโยชน์ด้วย ด้วยดัชเชสดำรงตำแหน่งเป็นกรรมการบริหาร ทั้งยังร่วมกันตั้งบริษัทบังหน้าเพื่อทำการฟอกเงิน
จากกรณีอื้อฉาวดังกล่าว ทางเว็บไซต์ของพระบรมวงศานุวงศ์สเปนได้ทำการลบข้อมูลเกี่ยวกับอูร์ดันการินออกเมื่อวันที่ 26 มกราคม พ.ศ. 2556 จนกระทั่งเมื่อวันที่ 12 มิถุนายน พ.ศ. 2558 สมเด็จพระราชาธิบดีแห่งสเปนได้มีพระบรมราชโองการถอดพระอิสริยยศอินฟันตากริสตีนาออกจากการเป็น "ดัชเชสแห่งปัลมาเดมายอร์กา" จึงทำให้นายอูร์ดันการินพ้นจากการเป็นดยุกแห่งปัลมาเดมายอร์กาโดยปริยาย
วอลเลย์บอลชายชิงแชมป์ยุโรป 2015
วอลเลย์บอลชายชิงแชมป์ยุโรป 2015 () เป็นครั้งที่ 30 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ ประเทศบัลแกเรีย และ ประเทศอิตาลี ระหว่างวันที่ 9–18 ตุลาคม พ.ศ. 2558ตัวเลขในวงเล็บเป็นอันดับจากทวีปยุโรป ณ 25 กันยายน 2014 ยกเว้นเจ้าภาพบัลแกเรียอันดับที่ 5, และอิตาลีอันดับที่ 2
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
มิสแกรนด์อินเตอร์เนชันแนล 2015
มิสแกรนด์อินเตอร์เนชันแนล 2015 () เป็นการประกวดมิสแกรนด์อินเตอร์เนชันแนลครั้งที่ 3 จัดกิจกรรมเก็บตัวที่จังหวัดตราด และอำเภออัมพวา จังหวัดสมุทรสงคราม ซึ่งการประกวดรอบสุดท้ายถูกจัดขึ้นในวันที่ 25 ตุลาคม พ.ศ. 2558 ณ อินดอร์สเตเดี้ยม หัวหมาก กรุงเทพมหานคร โดยมีตัวแทนจากประเทศต่าง ๆ เข้าร่วมการประกวดทั้งสิ้น 78 ประเทศ
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2015 จะได้รับมงกุฎและสายสะพายจากดาเรียน ลิส ซึ่งดำรงตำแหน่งมิสแกรนด์อินเตอร์เนชันแนล 2014 ทั้งนี้ ผู้ที่ได้รับตำแหน่งมิสแกรนด์อินเตอร์เนชันแนล 2015 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
การประกวดชุดประจำชาติยอดเยี่ยมจะถูกจัดขึ้นในวันที่ 17 ตุลาคม พ.ศ. 2558 เวลา 19.00 - 21.00 น. ณ อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย (อุทยาน ร.2) จังหวัดสมุทรสงคราม ผู้ชนะการประกวดชุดประจำชาติในครั้งนี้จะถูกประกาศชื่อในการประกวดรอบสุดท้าย
ผู้เข้าประกวด 77 คนได้รับการยืนยันแล้ว:
อินเทอร์เน็ต:ทีวี:ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
พรรคดวงดาวปฏิรูป
พรรคดวงดาวปฏิรูป (Reform Star Party; ภาษาอินโดนีเซีย: Partai Bintang Reformasi) เป็นพรรคการเมืองนิยมอิสลามในอินโดนีเซีย เดิมพรรคนี้เป็นขบวนการภายในพรรคสหพัฒนาการ ที่สนับสนุน ฮัมซะห์ ฮัซ รองประธานาธิบดีให้ขึ้นเป็นหัวหน้าพรรค ซึ่งได้ดำรงตำแหน่งระหว่าง พ.ศ. 2541 - 2546 แต่ล้มเหลวเพราะเขาไม่มีเวลาบริหารพรรคผู้นำขบวนการคือไซนุดดิน เอ็มซี ซึ่งเป็นครูสอนศาสนาและผู้นำส่วนกลางของพรรค เขาและสมาชิกพรรคที่ไม่พอใจได้วางแผนที่จะจัดตั้งพรรคใหม่ในชื่อพรรคสหพัฒนาการ-การปฏิรูป ต่อมา ไซนุดดีนได้ลาออกจากพรรคเมื่อ 8 มกราคม พ.ศ. 2545 และได้ตั้งพรรคใหม่เมื่อ 20 มกราคม พ.ศ. 2545 พรรคนี้ใช้สัญลักษณ์เหมือนพรรคสหพัฒนาการแต่ตัดดาว 5 ดวงออกไป แต่กฎหมายเลือกตั้งไม่อนุญาตให้ใช้ตราดังกล่าว ไซนุดดีนจึงเปลี่ยนชื่อพรรคเป็นพรรคดวงดาวปฏิรูปและใช้ตราใหม่
พรรคนี้มีความขัดแย้งภายในระหว่างไซนุดดีนและแซนัล มาอารีฟ ซึ่งเป็นผู้ร่วมก่อตั้งพรรคทั้งสองคน แซนัลได้เป็นหัวหน้าพรรค สมาชิกกลุ่มอื่นได้ออกจากพรรคและเข้าเป็นสมาชิกพรรคอื่น ไซนุดดีนเองไปรวมกับพรรคขบวนการอินโดนีเซียที่ยิ่งใหญ่ใน พ.ศ. 2549
พรรคนี้ได้รับเลือกตั้ง 14 ที่นั่งในการเลือกตั้ง พ.ศ. 2547 แต่ไม่ได้รับเลือกในการเลือกตั้ง พ.ศ. 2552
มุฮัมมัด อุมัร
มุลลอฮ์ มุฮัมมัด อุมัร มุญาฮิด () เป็นผู้นำทางจิตวิญญาณของฏอลิบานซึ่งเป็นกลุ่มก่อการร้ายในประเทศอัฟกานิสถาน เกิดเมื่อราว พ.ศ. 2493–2505 ที่จังหวัดกันดะฮาร์ ในครอบครัวชาวนาที่ยากจน บิดาเสียชีวิตไปเมื่อเขายังเป็นเด็กหนุ่ม เขาจึงต้องดูแลครอบครัว เริ่มทำงานเป็นผู้สอนศาสนาในมัดเราะซะฮ์เล็ก ๆ ใกล้บ้าน ซึ่งถูกรบกวนจากการรุกรานของสหภาพโซเวียต อุมัรได้เข้าร่วมกับฝ่ายต่อต้านนาญิบุลลอฮ์ ผู้นำอัฟกานิสถาน โดยเข้าเป็นสมาชิกพรรคฮิซบี อิสลามี เขาได้รับบาดเจ็บจนตาขวาบอดสนิท มีภรรยา 3 คน มีบุตร 5 คน
การเกิดขึ้นของฏอลิบานที่เขาเป็นผู้นำนั้น เกิดขึ้นเมื่อ พ.ศ. 2537 เมื่อมีเพื่อนบ้านมาบอกเขาว่ามีขุนศึกในเมืองกันดะฮาร์มาลักพาหญิงไปข่มขืนหลายครั้ง อุมัรจึงรวบรวมนักเรียนศาสนา 30 คน มีปืนไรเฟิลเพียง 10 กระบอก เข้าโจมตีค่ายของขุนศึกและช่วยชีวิตหญิงสาวกลับคืนมาได้ ทำให้กองกำลังฏอลิบานเกิดขึ้น ณ จุดนั้น หลังจากที่ยึดอาวุธของผู้มีอิทธิพลได้แล้ว จึงเข้ายึดครองพื้นที่ต่างๆ เริ่มจากกันดะฮาร์ มีคนหนุ่มอัฟกานิสถานมาร่วมด้วยมากมาย จนอุมัรสามารถนำกองกำลังฏอลิบานเข้ายึดกรุงคาบูลได้ในวันที่ 27 กันยายน พ.ศ. 2539 และจับนาญิบุลลอฮ์แขวนคอกลางกรุงคาบูล และเขาขึ้นดำรงตำแหน่งประธานสภาสูงสุดแห่งอัฟกานิสถานซึ่งถือเป็นประมุขรัฐในสมัยฏอลิบานปกครองประเทศ
อุมัรเป็นผู้นำที่ลึกลับที่สุด ไม่เคยถ่ายรูปหรือพบกับนักหนังสือพิมพ์ชาวตะวันตก เขาพบกับตัวแทนจากสหประชาชาติครั้งแรกเมื่อ พ.ศ. 2541 เขาพ้นจากตำแหน่งเมื่อสหรัฐและพันธมิตรฝ่ายเหนือโจมตีอัฟกานิสถาน เขาได้ตัดสินใจนำกองกำลังฏอลิบานออกจากกรุงคาบูลไปสู้พื้นที่ที่เป็นเทือกเขา
ในเดือนธันวาคม พ.ศ. 2557 เราะฮ์มาตุลลอฮ์ นาบิล รักษาการหัวหน้าหน่วยข่าวกรองอัฟกานิสถานกล่าวว่า "ไม่แน่ใจว่าอุมัรยังมีชีวิตอยู่หรือไม่" เนื่องจากในช่วงปลายเดือนพฤศจิกายนที่ผ่านมา มีกระแสข่าวในหมู่ผู้นำของฏอลิบานว่าอุมัรเสียชีวิตแล้ว ในขณะที่รายงานล่าสุดกล่าวว่าอุมัรซ่อนตัวในเมืองการาจี ประเทศปากีสถาน หน่วยข่าวกรองชาวยุโรปกล่าวว่าอุมัรยังมีชีวิตอยู่
อย่างไรก็ตาม ในวันที่ 29 กรกฎาคม พ.ศ. 2558 มีรายงานว่าอุมัรได้เสียชีวิตแล้วเมื่อ พ.ศ. 2556 ด้วยวัณโรค รายงานดังกล่าวได้รับการยืนยันจากหน่วยข่าวกรองอัฟกานิสถานและกลุ่มฏอลิบานในวันต่อมา โดยตำแหน่งผู้นำฏอลิบานสืบทอดต่อโดยอัคตาร์ มันศูร
ลุยจี กัลวานี
ลุยจี อาโลอีซีโอ กัลวานี (, ; 9 กันยายน ค.ศ. 1737 – 4 ธันวาคม ค.ศ. 1798) เป็นนักฟิสิกส์และแพทย์ชาวอิตาลี เป็นผู้บุกเบิกการศึกษาแม่เหล็กไฟฟ้าชีวภาพ
ลุยจิ กัลวานี เกิดเมื่อ ค.ศ. 1737 เป็นบุตรของโดเมนีโกและบาร์บารา ฟอสกี เมื่อเติบโตเป็นวัยรุ่น กัลวานีมีความตั้งใจจะเป็นนักบวช แต่ทางบ้านไม่ยินยอม จึงเข้าเรียนที่มหาวิทยาลัยโบโลญญาแทน โดยเลือกเรียนวิชาแพทย์ กัลวานีศึกษางานของฮิปพอคราทีส, กาเลน และแอวิเซนนา และนอกจากนี้เขายังเรียนวิชาศัลยศาสตร์อีกด้วย ในปี ค.ศ. 1762 เขาก็ได้รับตำแหน่งอาจารย์และแต่งงานกับบุตรสาวของศาสตราจารย์คนหนึ่งในมหาวิทยาลัย
ต่อมากัลวานีได้ย้ายจากการสอนศัลยศาสตร์มาเป็นกายวิภาคศาสตร์ และเริ่มสนใจในการศึกษากระแสไฟฟ้าในสิ่งมีชีวิต เขาทำการทดลองโดยแตะคีมไปที่ขากบที่วางอยู่บนจานโลหะ ผลที่ได้คือขากบนั้นกระตุก จากผลการทดลองนี้ กัลวานีจึงสรุปว่าในตัวกบมีกระแสไฟฟ้าอยู่ ทำให้เกิดปฏิกิริยาขึ้นเมื่อใช้คีมแตะ เพราะคีมทำจากเหล็กซึ่งเป็นตัวนำไฟฟ้า เขาเรียกการหดตัวของกล้ามเนื้อเมื่อถูกกระตุ้นด้วยกระแสไฟฟ้าว่า แกลวานิซึม (galvanism) และเรียกพลังงานที่ทำให้ขากบกระตุกว่า "ไฟฟ้าชีวภาพ" (animal electricity)
กัลวานียังคงศึกษาเรื่องแม่เหล็กไฟฟ้าชีวภาพอย่างต่อเนื่อง จวบจนบั้นปลายชีวิตที่เขาต้องประสบกับสถานการณ์ทางการเมืองที่ผันผวน กัลวานีถูกขับออกจากตำแหน่งอาจารย์และถูกระงับเงินช่วยเหลือ เขาเสียชีวิตในปี ค.ศ. 1798 อย่างคนสิ้นเนื้อประดาตัว
ฟุตบอลหญิงทีมชาติโกตดิวัวร์
ฟุตบอลหญิงทีมชาติโกตดิวัวร์ () หรือ ฟุตบอลหญิงทีมชาติไอวอรีโคสต์ () เป็นทีมชาติฟุตบอลหญิงของประเทศโกตดิวัวร์ซึ่งเข้าแข่งขันรายการระหว่างประเทศครั้งแรกในปี ค.ศ. 1988 ปัจจุบันทีมของพวกเธอได้รับการจัดให้อยู่ในทีมที่ดีที่สุดอันดับที่ 67 ของโลก และเป็นทีมที่ดีที่สุดอันดับ 6 ของสมาพันธ์ฟุตบอลแห่งแอฟริกา
ในปี ค.ศ. 1985 เกือบทุกประเทศในโลกไม่ได้มีทีมฟุตบอลหญิงทีมชาติ ซึ่งรวมถึงประเทศโกตดิวัวร์ที่ไม่ได้มีการแข่งขันที่ทางฟีฟ่าให้การยอมรับจนกระทั่งปี ค.ศ. 1988 เมื่อทีมได้มีส่วนร่วมในการแข่งขันวีเมนส์ฟีฟ่าอินวิเตชันแนลทัวร์นาเมนต์ 1988 ซึ่งทีมนี้อยู่ในกลุ่มเอ โดยในวันที่ 1 มิถุนายน ทีมนี้ได้เป็นฝ่ายแพ้ต่อทีมชาติเนเธอร์แลนด์ 0 ต่อ 3 ประตูในเกมการแข่งที่ฝูซาน ส่วนในการแข่งขัน ณ วันที่ 5 มิถุนายน ทีมนี้ได้แพ้ต่อทีมชาติจีน 1 ต่อ 7 ประตูที่กว่างโจว ในปี ค.ศ. 1992 ทีมนี้ได้เข้าแข่งขันรายการลียงเนอคัพครั้งที่ 1 ของประเภทหญิง ซึ่งจัดขึ้น ณ ลียง ประเทศฝรั่งเศส ตั้งแต่วันที่ 17 ถึง 20 เมษายน โดยแพ้ต่อทีมชาติสหรัฐอเมริการุ่นอายุไม่เกิน 20 ปีที่ 0 ประตูต่อ 4 แพ้ต่อทีมเครือรัฐเอกราชที่ 0 ประตูต่อ 3 และแพ้ต่อทีมชาติฝรั่งเศสที่ 1 ประตูต่อ 6 ในปี ค.ศ. 2002 ทีมนี้ได้ลงแข่ง 2 นัด ส่วนในปี ค.ศ. 2003 ทีมนี้ไม่ได้ลงแข่ง เช่นเดียวกับปี ค.ศ. 2004 ครั้นปี ค.ศ. 2005 ทีมนี้ก็ได้ลงแข่งใน 3 นัด ตามด้วยปี ค.ศ. 2006 ที่ได้ลงแข่ง 2 นัด ซึ่งในปีดังกล่าว ทีมนี้ได้ทำการประชุมประจำสัปดาห์เพื่อการฝึกซ้อมร่วม 3 ครั้ง
สวนสาธารณะโอโดริ
สวนสาธารณะโอโดริ () เป็นสวนสาธารณะใจกลางเมืองของนครซัปโปโระ เมืองเอกของจังหวัดฮกไกโด ประเทศญี่ปุ่น คำว่า "โอโดริ" ในภาษาญี่ปุ่นมีความหมายว่า "ทางเดินที่กว้าง" สวนสาธารณะโอโดริ มีความยาวถึง 1.5 กิโลเมตร ผ่านอาคารกว่า 12 ช่วงตึก (丁目 "โชเมะ") มีพื้นที่รวมทั้งหมด 78,901 ตารางเมตร ในอดีตเมื่อครั้งเริ่มวางผังเมือง มันถูกวางแผนไว้ให้เป็นทางเดินสายใหญ่ใจกลางเมือง ก่อนที่จะกลายเป็นสวนสาธารณะในเวลาต่อมา ในแต่ละปี จะมีงานมากมายมาจัดที่สวนสาธารณะแห่งนี้ อาทิ เทศกาลดอกไลลักซัปโปโระ เทศกาลหิมะซัปโปโระ เป็นต้น ปลายสุดของสวนสาธารณะแห่งนี้ ยังเป็นที่ตั้งของซัปโปโระทีวีทาวเวอร์ และใกล้เคียงยังมีสถานที่ที่น่าสนใจ อาทิ พิพิธภัณฑ์จดหมายเหตุนครซัปโปโระ
วอลเลย์บอลชายชิงแชมป์ยุโรป 1983
วอลเลย์บอลชายชิงแชมป์ยุโรป 1983 () เป็นครั้งที่ 13 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ เยอรมนีตะวันออก ระหว่างวันที่ 17–25 พฤศจิกายน พ.ศ. 2526
สมองสั่งให้ลืม หัวใจสั่งให้จำ
สมองสั่งให้ลืม หัวใจสั่งให้จำ เป็นซิงเกิลของวงดนตรี โซคูล ประพันธ์คำร้องและแต่งทำนองโดย เหมือนเพชร อำมะระ และเรียบเรียงโดย พิเชฐ ทรัพย์เจริญ ออกจำหน่ายในวันที่ 16 มกราคม พ.ศ. 2558
เพลง สมองสั่งให้ลืม หัวใจสั่งให้จำ ติดชาร์ตอันดับสูงสุด 6 ใน 100 ของชาร์ตหมวดเพลง GMM Gmember Chart Top 100 ประจำวันที่ 2 กุมภาพันธ์ พ.ศ. 2558 จากเว็บไซต์ Gmember
รายชื่อละครโทรทัศน์ทางสถานีโทรทัศน์แอ็กซ์แชนแนล
ละครใหม่แอ็กซ์แชนแนล จะออกอากาศทุกวัน จันทร์-พุธ ออกอากาศช่วงเวลา 20.20น. โดยช่วงแรกละครใหม่แอ็กซ์แชนแนล จะออกอากาศ ทุกวัน จันทร์-พฤหัสบดี เวลา 22.30น. เรื่องแรกที่ออกอากาศคือเรื่อง สกุลกา ทางแอ็กซ์แชนแนล ได้เปลี่ยนเวลาออกอากาศละครใหม่แอ็กซ์แชนแนล เป็นวัน เรื่องแรกที่ออกอากาศคือ ลิเก๊..ลิเก
หลังจากที่เรื่อง "รักแล้ว รักเลย" อวสานลง ทางสถานีวิทยุโทรทัศน์กองทัพบกก็ได้แบ่งช่วงวันการออกอากาศละครของทางค่ายออกเป็น 2 ช่วง 2 เรื่อง คือวันจันทร์-อังคาร 1 เรื่อง และวันพุธ-ศุกร์ 1 เรื่อง เวลา 20.10 - 21.10 น.ต่อมาในเดือนสิงหาคม ได้ลดเวลาละครเหลือจันทร์ - อังคาร 1 เรื่อง และวันพุธ-พฤหัสบดี 1 เรื่อง
ทางค่ายได้ลดเวลาละคร โดยในช่วงวันศุกร์ได้ลงละครซีรีส์แทน โดยประเดิมเรื่องแรกคือ "นารีสโมสร" 
และหลังจากที่เรื่อง "ลิขิตรัก ลิขิตเลือด" และ "อนิลทิตา" อวสานลงพร้อมกันในสัปดาห์เดียวกัน ทางสถานีฯจึงได้รวมช่วงวันออกอากาศเป็นช่วงเดียวคือวันจันทร์-พฤหัส
ในช่วงละครเรื่อง เจ้าแม่จำเป็น ออกอากาศ สถานีวิทยุโทรทัศน์กองทัพบกช่อง 5 ได้มีการจัดผังรายการประจำปี 2556 ใหม่โดยได้ทำการยืดช่วงเวลารายการของเอ็กแซ็กท์จากเดิม 1 ชั่วโมงต่อวันมาเป็น 1 ชั่วโมง 30 นาทีต่อวัน ทำให้เอ็กแซ็กท์มีเวลาในการฉายละครต่อตอนเพิ่มมากขึ้น เอ็กแซ็กท์จึงเริ่มเปลี่ยนเวลาออกอากาศมาเป็นทุกวันจันทร์-อังคาร เวลา 20.10 - 21.40 น. ตั้งแต่วันอังคารที่ 1 มกราคม 2556 - 22 มกราคม 2556 ส่วนในวันพุธ-พฤหัส เอ็กแซ็กท์ได้นำละครเรื่อง บ่วงวันวาร มาฉายเพิ่มตั้งแต่วันที่ 2 มกราคม 2556 จึงทำให้ละครหลังข่าวของเอ็กแซ็กท์มี 2 เรื่องต่ออาทิตย์ไปในที่สุด
หลังจากที่เรื่อง เล่ห์นางฟ้า อวสานลง ทางสถานีฯ จึงได้เอาช่วงเวลานี้มาเป็นช่วงของละครรีรันเพิ่มอีก (ซึ่งทางสถานีฯ ก็มีช่วงละครรีรันอยู่แล้วในช่วงเวลา 10:35 - 11:00 น.) โดยเดิมทีเรื่องแรกที่นำมารีรันในช่วงเวลานี้คือเรื่อง "เรือนเสน่หา" แต่ภายหลังได้ถูกเปลี่ยนเป็น "สองปรารถนา" แทน และปรับเวลาเป็นเวลา 20.10 - 21.25 น. และตั้งแต่ 24 พฤศจิกายน 2557 จะย้ายละครไปออกอากาศทาง ช่องวัน โดยเรื่อง ลิเก๊..ลิเก เป็นละครเรื่องสุดท้ายทางช่อง 5
วอลเลย์บอลชายชิงแชมป์ยุโรป 1985
วอลเลย์บอลชายชิงแชมป์ยุโรป 1985 () เป็นครั้งที่ 14 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เนเธอร์แลนด์ ระหว่างวันที่ 29 กันยายน – 4 ตุลาคม พ.ศ. 2528
วอลเลย์บอลชายชิงแชมป์ยุโรป 1987
วอลเลย์บอลชายชิงแชมป์ยุโรป 1987 () เป็นครั้งที่ 15 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ เบลเยียม ระหว่างวันที่ 25 กันยายน – 3 ตุลาคม พ.ศ. 2530
ปดิวรัดา
ปดิวรัดา เป็นนวนิยายไทย บทประพันธ์โดย สราญจิตต์ สร้างเป็นละครโทรทัศน์ทางไทยทีวีสีช่อง 3 ในปึ 2559 นำแสดงโดย จิรายุ ตั้งศรีสุข และ ราณี แคมเปน ออกอากาศระหว่างวันที่ 13 มกราคม - 25 กุมภาพันธ์ พ.ศ. 2559
ละครเรื่อง"ปดิวรัดา" เป็นละครแนวย้อนยุค ชื่อ ปดิวรัดา เป็นสร้อยพระนามของ พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ที่ได้สมญานามนี้จากพระองค์ท่านดูแลทุกสิ่งทุกอย่างของพระบาทสมเด็จพระจุลจอมเกล้าเจ้าอยู่หัว แต่เนื้อหาละครไม่เกี่ยวข้องกับเรื่องราชวงศ์ โดยได้ใช้เนื้อหาจากนิยายของสราญจิตต์ ซึ่งมีเนื้อหาไม่ยาวแต่นำมาแต่งเพิ่ม ขยายความ อย่างบทของดวงสวาท ได้เพิ่มเนื้อหาภูมิหลังตัวละคร เพิ่มความลึกของตัวละคร และมีการสร้างตัวละครใหม่ อย่าง เสือขาว ซึ่งเป็นศัตรูคู่อาฆาตกับพระเอก
ผู้สร้างละคร สมจริง ศรีสุภาพ คัดเลือกนักแสดงจิรายุ ตั้งศรีสุข ให้มาเปลี่ยนภาพลักษณ์ที่ดูหน้าเด็ก ให้เห็นอีกด้านหนึ่ง ส่วนราณี แคมเปน เห็นว่าเหมาะกับบทบาทนี้
สำหรับ สถานที่ถ่ายทำ ได้ลงทุนสร้างฉาก อย่างห้องนอนต้องสร้างฉากขึ้นมา เพราะบ้านโบราณจะเล็ก และในเรื่องมีเงื่อนไขห้องสองห้องต้องต่อกัน เนื้อเรื่องสถานที่อยู่ทางภาคใต้ แต่ได้ใช้สถานที่แถบสวนยางจังหวัดปราจีนบุรี ป่าดิบชื้นไปแถวกาญจนบุรี แต่ก็ต้องจัดฉากเพิ่มเติม เช่นเอามอสไปเกาะต้นไม้ ในฉากพิธีแต่งงาน ถ่ายทำที่สตูดิโอช่อง 3 หนองแขม ซึ่งเป็นฉากห้องนอนของพระเอกและนางเอกในเรื่อง เนื่องจาก ไม่สามารถหาสถานที่ที่ตรงตามความต้องการได้ และในฉากบู๊ ที่ปลัดศรัณย์ ปลอมตัวเป็นคนขายกาแฟเพื่อล่อจับเสือ หรือโจรที่แหกคุกหนีมา ฉากนี้ถ่ายทำกันที่ลำลูกกาคลอง 12 ส่วนในฉากของ 2 ตอนสุดท้าย ถ่ายทำใน 3 จังหวัด คือที่โรงถ่าย จังหวัดนนทบุรี กับฉากปล้นเมืองสงขลา ต่อด้วยฉากลักพาตัว ถ่ายทำที่บางช้าง ไทรโยค จังหวัดกาญจนบุรี และฉากปะทะระหว่างเสือขาวกับปลัดศรัณย์ ถ่ายทำที่จังหวัดชลบุรี โดยในการถ่ายทำฉากบู๊ได้ให้จิรายุ ทั้งเรียนต่อยมวย ยิงปืนสั้น ปืนยาว เรียนคิวบู๊ ทั้งในและนอกประเทศ
ส่วนเสื้อผ้าหน้าผมในเรื่องย้อนไป พ.ศ. 2500 ส่วนใหญ่เสื้อผ้าตัดใหม่
ด้านเสียงวิจารณ์ นิมิต ประชาชื่น ชื่นชมการกำกับการแสดงว่า กำกับการแสดงที่รู้สึกได้ถึงความตั้งใจจนได้ภาพและฉากที่ ออกมาสวยงาม มติชนออนไลน์ ชื่นชม นันทวรรณ รุ่งวงศ์พาณิชย์ ผู้เขียนบทโทรทัศน์ ที่ทำให้ละครมีรสชาติทุกรส นอกจากนี้ความพิถีพิถันของผู้จัดที่ให้รายละเอียดกับทุกสิ่งอัน ส่วนนักแสดงทั้งนักแสดงหลักและสมทบ เล่นดีมีคุณภาพ รวมถึงพระนางที่แรก ๆ ถูกวิจารณ์หนักเรื่องรูปลักษณ์ คุณสมบัติผิดจากบทประพันธ์ไปมาก แต่สุดท้ายก็พิสูจน์แล้วว่ามันอยู่ที่ฝีมือ
จอห์น เวนน์
จอห์น เวนน์ (; 4 สิงหาคม ค.ศ. 1834 – 4 เมษายน ค.ศ. 1923) เป็นนักคณิตศาสตร์, นักปรัชญา และนักตรรกศาสตร์ชาวอังกฤษ
จอห์น เวนน์เกิดเมื่อ ค.ศ. 1834 เป็นบุตรชายของเฮนรี เวนน์ และมาร์ธา ไซก์ ในวัยเด็ก เขาเรียนที่ไฮเกตและอิซลิงตัน เมื่ออายุได้ 23 ปี เวนน์ก็เรียนจบจาก Gonville and Caius College มหาวิทยาลัยเคมบริดจ์ หลังจากนั้นเขาก็บวชเป็นบาทหลวง ช่วงทศวรรษ 1880 เวนน์กลับมาเป็นอาจารย์สอนที่มหาวิทยาลัย และออกหนังสือ "Symbolic Logic" ซึ่งเป็นการต่อยอดจากทฤษฎีของจอร์จ บูล สิ่งนี้ในเวลาต่อมารู้จักกันในชื่อ "แผนภาพเวนน์" ต่อมาในปี ค.ศ. 1883 เวนน์ก็ได้รับเลือกให้เป็นภาคีสมาชิกราชสมาคมแห่งลอนดอน เขาเสียชีวิตที่เคมบริดจ์ในปี ค.ศ. 1923 ขณะมีอายุได้ 88 ปี
พระสนมตังกุยฮุย
พระสนมตังกุยฮุย (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก โดยเป็นพระสนมในพระเจ้าฮั่นเลนเต้
พระสนมตังกุยฮุยเป็นลูกสาวของตังสินดำรงตำแหน่งเป็นนายพลทหารม้าในพระเจ้าฮั่นเลนเต้ หลังจากเคงต๋องคนใช้ใกล้ชิดโกรธที่ถูกตังสินโบยก็นำความไปบอกโจโฉ โจโฉจึงจับเอาตัวตังสินกับเพื่อนอีกสี่คน รวมทั้งบุตรภรรยา และสมัครพรรคพวกประมาณเจ็ดร้อยคนไปประหารชีวิตทั้งหมด เมื่อทราบว่าพระเจ้าเหี้ยนเต้ได้เป็นผู้ออกรับสั่งเอง จึงเหน็บกระบี่เข้าไปในวัง พบพระเจ้าฮั่นเลนเต้กำลังปรึกษาอยู่กับฮกเฮา ก็ไม่ถวายบังคม โดยถามว่าตังสินคิดร้ายต่อโจโฉ พระเจ้าเหี้ยนเต้แกล้งรับสั่งวกวน แต่โจโฉไม่ฟังคาดคั้นว่า พระองค์เขียนพระอักษรด้วยโลหิตให้ตังสินไปนั้น ลืมไปเสียแล้วหรือ พระเจ้าเหี้ยนเต้จึงต้องนิ่งเงียบไป โจโฉจึงสั่งให้ตำรวจวังจับตัวนางตังกุยหุย สนมเอกที่เป็นน้องสาวของตังสินเอาไปฆ่าเสีย พระเจ้าเหี้ยนเต้ก็ขอร้องให้ไว้ชีวิตแก่ พระสนมตังกุยหุย เพราะมีครรภ์อยู่ได้ห้าเดือนแล้ว แต่โจโฉไม่ฟังโดยอ้างว่า สมเด็จพระจักรพรรดินั้นรับสั่งตังสินทำร้ายโจโฉ หาก พระสนมตังกุยหุยยังมีชีวิตอยู่ภายหน้าก็จะมีอันตรายแก่โจโฉแม้จักรพรรดินีจะช่วยทูลขอชีวิต ก็ไม่เป็นผล โดยโจโฉอ้างว่า หากนางบุตรแล้วจะพยาบาททำร้ายแก่โจโฉ พระสนมตังกุยหุยจึงขอความกรุณาเป็นครั้งสุดท้ายว่า หากโจโฉไม่ไว้ชีวิตแล้ว อย่าฆ่าด้วยอาวุธให้นำแพรขาวมารัดคอให้สิ้นชีพตามปกติ แล้วพระเจ้าเหี้ยนเต้กับพระเจ้าฮั่นเลนเต้และสนมเอก ก็กอดกันร้องไห้ร่ำไรด้วยความอาลัยอาวรณ์ โจโฉจึงตวาดเอาว่า 
"...คบคิดกันจะทำร้ายเขา ครั้นเขาจับได้สิมาร้องไห้รักกันเล่า..."
แล้วก็เร่งให้ทหารของตัวเอาตัวสนมตังกุยหุยออกไปนอกวัง และรัดคอด้วยผ้าแพรขาวจนสิ้นใจตาย พระสนมตังกุยหุยผู้โชคร้าย จึงต้องสิ้นชีวิตลงพร้อมกับลูกในครรภ์ โดยมิได้กระทำความผิดแต่อย่างใด นอกจากความเป็นน้องของตังสิน เท่านั้นเอง.
จักรพรรดินีหลิงเจิน
สมเด็จพระจักรพรรดินีหลิงเจิน (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก โดยเป็นพระสนมในพระเจ้าฮั่นเลนเต้ และเป็นพระมารดาในจักรพรรดิเหี้ยนเต้ หลังจากจักรพรรดิเหี้ยนเต้เสวยราชย์ได้มีการเฉลิมพระนามเป็น สมเด็จพระจักรพรรดินีหลิงเจิน
หลังจากพระเจ้าฮั่นเลนเต้ขึ้นครองราชย์เสวยราชสมบัติครบหกปีเศษ โฮเฮาซึ่งดำรงตำแหน่งฮองเฮาเกิดความหึงหวงริษยาเพราะมีพระราชบุตรเช่นเดียวกันคือหองจูเหียบ จึงเกิดความหึงหวงและริษยา จึงได้ลอบวางโอสถพิษ ทำให้หองจูเหียบอยู่ภายใต้ความดูแลของนางตังไทฮอพระมารดาของพระเจ้าฮั่นเลนเต้สืบต่อมา
วอลเลย์บอลชายชิงแชมป์ยุโรป 1989
วอลเลย์บอลชายชิงแชมป์ยุโรป 1989 () เป็นครั้งที่ 16 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองสตอกโฮล์ม, เออเรบรู, ประเทศเบลเยียม ระหว่างวันที่ 23 กันยายน – 1 ตุลาคม พ.ศ. 2532
วอลเลย์บอลชายชิงแชมป์ยุโรป 1991
วอลเลย์บอลชายชิงแชมป์ยุโรป 1991 () เป็นครั้งที่ 17 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ฮัมบูร์ก และ เบอร์ลิน ประเทศเยอรมนี ระหว่างวันที่ 7–15 กันยายน พ.ศ. 2534
วอลเลย์บอลชายชิงแชมป์ยุโรป 1993
วอลเลย์บอลชายชิงแชมป์ยุโรป 1993 () เป็นครั้งที่ 18 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่โอวลุ และ ตุรกุ ประเทศฟินแลนด์ ระหว่างวันที่ 4–12 กันยายน พ.ศ. 2536
วอลเลย์บอลชายชิงแชมป์ยุโรป 1995
วอลเลย์บอลชายชิงแชมป์ยุโรป 1995 () เป็นครั้งที่ 19 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเอเธนส์ และ ปาทรัส ประเทศกรีซ ระหว่างวันที่ 8–16 กันยายน พ.ศ. 2538
วอลเลย์บอลชายชิงแชมป์ยุโรป 1997
วอลเลย์บอลชายชิงแชมป์ยุโรป 1997 () เป็นครั้งที่ 20 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเซร์โทเคนบอส และ ไอนด์โฮเวน ประเทศเนเธอร์แลนด์ ระหว่างวันที่ 6–14 กันยายน พ.ศ. 2540
วอลเลย์บอลชายชิงแชมป์ยุโรป 1999
วอลเลย์บอลชายชิงแชมป์ยุโรป 1999 () เป็นครั้งที่ 21 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองวีเนอร์นอยส์ตัดท์ และ เวียนนา, ออสเตรีย ระหว่างวันที่ 7–12 กันยายน พ.ศ. 2542
วอลเลย์บอลชายชิงแชมป์ยุโรป 2013
วอลเลย์บอลชายชิงแชมป์ยุโรป 2013 () เป็นครั้งที่ 28 ของการแข่งขัน อยู่ภายใต้การกำกับของซีอีวี จัดขึ้นที่ประเทศเดนมาร์ก และ ประเทศโปแลนด์ ระหว่างวันที่ 4–12 กันยายน พ.ศ. 2556ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
วอลเลย์บอลชายชิงแชมป์ยุโรป 2001
วอลเลย์บอลชายชิงแชมป์ยุโรป 2001 () เป็นครั้งที่ 22 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองออสตราวา, สาธารณรัฐเช็ก ระหว่างวันที่ 8–16 กันยายน พ.ศ. 2544
วอลเลย์บอลชายชิงแชมป์ยุโรป 2003
วอลเลย์บอลชายชิงแชมป์ยุโรป 2003 () เป็นครั้งที่ 23 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเบอร์ลิน, ประเทศเยอรมนี ระหว่างวันที่ 5–14 กันยายน พ.ศ. 2546
วอลเลย์บอลชายชิงแชมป์ยุโรป 2005
วอลเลย์บอลชายชิงแชมป์ยุโรป 2005 () เป็นครั้งที่ 24 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศเซอร์เบียและมอนเตเนโกร และประเทศอิตาลี ซึ่งเป็นครั้งแรกที่มีเจ้าภาพร่วมกันสองประเทศ ระหว่างวันที่ 2–11 กันยายน พ.ศ. 2548
ซัปโปโระทีวีทาวเวอร์
ซัปโปโระทีวีทาวเวอร์ () เป็นหอกระจายสัญญาณโทรทัศน์ในนครซัปโปโระ จังหวัดฮกไกโด ประเทศญี่ปุ่น ก่อสร้างเสร็จเมื่อปี พ.ศ. 2497 ด้วยความสูง 142.7 เมตร มีชั้นชมวิวสูงสุดที่ความสูง 90.38 เมตร ตั้งอยู่ปลายสุดของสวนสาธารณะโอโดริทางทิศตะวันออก
วอลเลย์บอลชายชิงแชมป์ยุโรป 2007
วอลเลย์บอลชายชิงแชมป์ยุโรป 2007 () เป็นครั้งที่ 25 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเซนต์ปีเตอร์สเบิร์ก และ มอสโก, ประเทศรัสเซีย ระหว่างวันที่ 6–16 กันยายน พ.ศ. 2550ราฟาเอล ปัสกวัล, อีบัน เปเรซ, โชเซ หลุยส์ โรบาโต, มานูเอล เซวิยาโน, กิลเลอร์โม เอร์นัน, มิเกล อังเคล ฟาราสกา, คาเบียร์ ซูบีอีรา, กิลเลอร์โม ฟาราสกา, โชเซ หลุยส์ มอลโต, จูเลียน การ์เซีย-ตอร์เรส, เอนรีเก เด รา เฟรนเต, อิสราเอล โรดริเกวซผู้ฝึกสอน: เฟอร์นันโด มูยอร์ช.
วอลเลย์บอลชายชิงแชมป์ยุโรป 2009
วอลเลย์บอลชายชิงแชมป์ยุโรป 2009 () เป็นครั้งที่ 26 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองอิสตันบูล และ อิซมีร์, ประเทศตุรกี ระหว่างวันที่ 3–13 กันยายน พ.ศ. 2552
วอลเลย์บอลชายชิงแชมป์ยุโรป 2011
วอลเลย์บอลชายชิงแชมป์ยุโรป 2011 () เป็นครั้งที่ 27 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศออสเตรีย และสาธารณรัฐเช็ก ระหว่างวันที่ 10–18 กันยายน พ.ศ. 2554
สำหรับผู้สมัครเป็นเจ้าภาพการแข่งขันวอลเลย์บอลชายชิงแชมป์ยุโรป 2011
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
สนามกีฬาราชนาวี สัตหีบ
สนามกีฬาราชนาวี สัตหีบ เป็นสนามกีฬาเอนกประสงค์ ตั้งอยู่ที่จังหวัดชลบุรี ประเทศไทย ซึ่งสนามแห่งนี้เป็นสนามเหย้าของสโมสรฟุตบอลราชนาวี มีความจุ 6,000 ที่นั่ง
อาเซียนพาราเกมส์ 2003
อาเซียนพาราเกมส์ 2004 () เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 2 ระหว่างวันที่ 21-27 มกราคม พ.ศ. 2547 (ค.ศ. 2004) จัดขึ้นที่ ฮานอย ประเทศเวียดนาม, 287 events in 5 sports and disciplines featured in the games. This was the first time Vietnam host the Southeast Asian games and also its first as host of the ASEAN Para Games.
Vietnam is the second country to host the ASEAN Para Games after Malaysia. Participants of the games came from 11 countries in Southeast Asia. The games, like the previously held 2001 ASEAN Para Games, patterned after theParalympics, included athletes with mobility disabilities, amputees, visual disabilities and those with cerebral palsy. Notably, Timor Leste was formally included in the Games, increasing its member countries to eleven.
The final medal tally was led by Thailand, followed by host Vietnam and Malaysia. Several Asian, Games and National records were broken during the games. The games were generally a successful one held by Vietnam yet, which saw the rising standards of disabled sports competition amongst the Southeast Asian nations.
 เจ้าภาพ (เวียดนาม)
อาเซียนพาราเกมส์ 2011
อาเซียนพาราเกมส์ 2011 () เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 6 ระหว่างวันที่ 15-20 ธันวาคม พ.ศ. 2554 (ค.ศ. 2011) จัดขึ้นที่ซูราการ์ตา อินโดนีเซีย
วอลเลย์บอลชายทีมชาติโคลอมเบีย
วอลเลย์บอลชายทีมชาติโคลอมเบีย () เป็นทีมชาติของประเทศโคลอมเบีย เป็นส่วนหนึ่งในการแข่งขันวอลเลย์บอลระดับนานาชาติรวมถึงนัดกระชับมิตร
อาเซียนพาราเกมส์ 2014
อาเซียนพาราเกมส์ 2014 () เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 7 ระหว่างวันที่ 14–20 มกราคม พ.ศ. 2557 (ค.ศ. 2014) จัดขึ้นที่เมืองเนปยีดอ, ประเทศเมียนมา
ชีวิตเป็นของเรา
"ชีวิตเป็นของเรา" เป็นเพลงของวงดนตรีบอดี้สแลม จากอัลบั้ม "บีลีฟ" เป็นสตูดิโออัลบั้มชุดที่ 3 ของวง ประพันธ์เนื้อร้องโดย โป โปษยะนุกูล และขจรเดช พรมรักษา เรียบเรียงโดย บอดี้สแลม ออกจำหน่ายในวันที่ 22 เมษายน พ.ศ. 2548
เนื้อหาเพลง "ชีวิตเป็นของเรา" สื่อถึงชีวิตของคนเราที่มีความอยากเป็นตนเอง อยากเป็นอิสระ ไม่ต้องการให้ใครคนอื่นมาบังคับหรือควบคุมตัวของเราเอง
"ชีวิตเป็นของเรา (นั่งเล่น Version) " เป็นซิงเกิลของวงดนตรีบอดี้สแลม ออกจำหน่ายในวันที่ 2 ตุลาคม พ.ศ. 2555 โดยเป็น 1 ในเพลงที่ใช้แสดงในคอนเสิร์ตบอดี้สแลมนั่งเล่น ในวันที่ 10-12 กุมภาพันธ์ 2555
กีฬามหาวิทยาลัยอาเซียน 1999
กีฬามหาวิทยาลัยอาเซียน 1999 เป็นการแข่งขันกีฬามหาวิทยาลัยอาเซียนครั้งที่ 10 จัดขึ้นที่กรุงเทพมหานคร ประเทศไทย ระหว่างวันที่ 13-30 พฤษภาคม ค.ศ. 1999 นับเป็นครั้งที่ 3 สำหรับการเป็นเจ้าภาพของประเทศไทยหลังต่อจากเชียงใหม่และพัทยาตามลำดับ
สุวพิชญ์ ไตรพรวรกิจ
สุวพิชญ์ ไตรพรวรกิจ (ชื่อเล่น: ใบเตย; เกิด 8 สิงหาคม พ.ศ. 2535) เป็นนักแสดงชาวไทย เป็นที่รู้จักบทบาทการแสดงในเอ็มวีเพลงต่างๆ ทำให้มีผลงานหลากหลายตามเข้ามาเป็นจำนวนมาก การศึกษา จบระดับมัธยมศึกษาตอนปลายจาก โรงเรียนสตรีมหาพฤฒาราม ปัจจุบันสำเร็จการศึกษาระดับปริญญาตรี ที่คณะศิลปกรรมศาสตร์ มหาวิทยาลัยศรีนครินทรวิโรฒ สาขาการแสดงและกำกับการแสดง เกียรตินิยมอันดับสอง
คนที่ยืนตรงนี้
"คนที่ยืนตรงนี้" เป็นเพลงประกอบละครโทรทัศน์เรื่อง "แอบรักออนไลน์" ทางสถานีโทรทัศน์ไทยทีวีสีช่อง 3 ขับร้องโดย ปีเตอร์ คอร์ป ไดเรนดัล ประพันธ์เนื้อร้องโดย ธนกฤต พานิชวิทย์ แต่งทำนองโดย ชวิน จิตรสมบูรณ์, ปีเตอร์ คอร์ป ไดเรนดัล และเรียบเรียงโดย ชวิน จิตรสมบูรณ์ เพลงนี้ได้เล่าความรู้สึกของ คนใกล้ ที่ไกลในความรู้สึก เพราะไม่สามารถบอกความรู้สึกที่อยู่ในใจออ­กมาได้ ทำได้เพียงแค่รออยู่ตรงนี้
เพลง "คนที่ยืนตรงนี้" ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วอลเลย์บอลหญิงชิงแชมป์ยุโรป 1949
วอลเลย์บอลหญิงชิงแชมป์ยุโรป 1949 () เป็นครั้งแรกของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองปราก, ประเทศเชโกสโลวาเกีย ระหว่างวันที่ 10 กันยายน – 18 กันยายน ค.ศ. 1949
ถ้าเรียกมันว่ารัก
"ถ้าเรียกมันว่ารัก" เป็นเพลงประกอบละครโทรทัศน์เรื่อง "แอบรักออนไลน์" ทางช่อง 3 ขับร้องโดย ภพธร สุนทรญาณกิจ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 30 ธันวาคม พ.ศ. 2557 เพลงนี้เป็นเพลงที่บอกถึงอาการสับสนในหัวใจ ว่าอาการกระวนกระวายที่เกิดขึ้นนั้นเรียกว­่า “รัก” ได้หรือเปล่า
เพลง "ถ้าเรียกมันว่ารัก" ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วอลเลย์บอลหญิงชิงแชมป์ยุโรป 2017
วอลเลย์บอลหญิงชิงแชมป์ยุโรป 2017 () เป็นครั้งที่ 30 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศอาเซอร์ไบจาน และ ประเทศจอร์เจีย
วอลเลย์บอลหญิงชิงแชมป์ยุโรป 1950
วอลเลย์บอลหญิงชิงแชมป์ยุโรป 1950 () เป็นครั้งที่สองของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองโซเฟีย, ประเทศบัลแกเรีย ระหว่างวันที่ 14 ตุลาคม – 22 ตุลาคม พ.ศ. 2493
วอลเลย์บอลหญิงชิงแชมป์ยุโรป 1951
วอลเลย์บอลหญิงชิงแชมป์ยุโรป 1951 () เป็นครั้งที่สามของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองปารีส, ประเทศฝรั่งเศส ระหว่างวันที่ 12 กันยายน – 23 กันยายน พ.ศ. 2494
วอลเลย์บอลหญิงชิงแชมป์ยุโรป 1955
วอลเลย์บอลหญิงชิงแชมป์ยุโรป 1955 () เป็นครั้งที่สี่ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบูคาเรสต์, ประเทศโรมาเนีย ระหว่างวันที่ 15 มิถุนายน – 26 มิถุนายน พ.ศ. 2494
Love Blood จัดรักให้ตรงกรุ๊ป
Love Blood จัดรักให้ตรงกรุ๊ป เป็นซีรีส์ซิตคอมที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด โดยนำมาทำเป็นซีรีส์ซิตคอมเกี่ยวกับกรุ๊ปเลือดต่างๆ ออกอากาศทุกวันเสาร์เวลา 20.15-21.15 น ตอนที่1-38 และ 11.00-12.00 น. ตอนที่39-90 ทางสถานีโทรทัศน์เวิร์คพอยท์ครีเอทีฟทีวี ออกอากาศตอนแรกเมื่อวันที่ 5 เมษายน พ.ศ. 2557 - 27 ธันวาคม พ.ศ. 2558
เรื่องราวของสี่สาวสวย สี่กรุ๊ปเลือด สี่นิสัย ที่มาอยู่หอในมหาวิทยาลัย ในห้องเดียวกัน เพราะอาจารย์เชน อาจารย์ของมหาวิทยาลัย ได้จัดวางแผนกับอาจารย์ริน เรื่องการทำวิจัยเกี่ยวกับกรุ๊ปเลือด และ ความรักของพวกเขาทั้งสี่คนจึงเกิดขึ้นพร้อมกับการทำวิจัย ภารกิจจัดรักให้ตรงกรุ๊ปจึงเริ่มต้นขึ้น ความปั่นป่วนวุ่นวายของพวกเขาทั้งสี่ในหอจะเป็นอย่างไร ภารกิจวิจัยกรุ๊ปเลือดแต่จะสำเร็จหรือไม่ติดตามได้ใน Love Blood จัดรักให้ตรงกรุ๊ปหนุ่มกรุ๊ปเลือดบี เพื่อนสมัยเด็กและแฟนของปิ๊กกี้(เปี๊ยก) เรียนคณะนิเทศศาสตร์แต่คนละมหาลัยฯกับสี่สาว ตอน 78 เลิกกันแล้ว
ปัจจุบันตอน 86 กลับมาคบกันแล้ว2. เพลง เรื่องจริง ตอนที่ 78
ปิกกี้เลิกกับแม็ค
3. เพลง รักรึเปล่า ตอนที่ 24 ฉากที่กอล์ฟ จัดรายการวิทยุกับพี่กัน
4.เพลง เป็นแฟนกันนะ
เกอรักเตอโลร์
เกอรักเตอโลร์ () เป็นไข่เจียวแบบพื้นเมืองของชาวเบอตาวี ทำจากไข่ผสมกับข้าวเหนียวหุงสุก โรยด้วยเซอรุนดังหรือมะพร้าวขูดอบ หัวหอมเจียว และกุ้งแห้ง จัดเป็นอาหารว่าง วิธีการปรุงจะเริ่มจากใส่ข้าวเหนียวเล็กน้อยลงในกระทะ ใส่ไข่ซึ่งนิยมไข่เป็ดมากกว่า เติมเครื่องเทศและคนให้เข้ากัน ทอดให้สุกโดยไม่ใส่น้ำมัน ทำให้ไข่เจียวมีลักษณะข้น
ในสมัยอาณานิคม เกอรักเตอโลร์จัดเป็นอาหารพิเศษในงานเลี้ยงขนาดใหญ่ของรัฐบาลอาณานิคมหรือชาวเบอตาวีที่ร่ำรวย ในปัจจุบัน เกอรักเตอโลร์ไม่ได้เป็นอาหารที่นิยมสำหรับชาวจาการ์ตาพื้นเมืองอีกต่อไป
จินจาโละก์
จินจาโละก์ () เป็นอาหารมะละกาทำจากกุ้งขนาดเล็กหมัก ใช้ทำเครื่องจิ้มโดยปรุงรวมกับพริก หัวหอม และมะนาว คล้ายกับบาโกอองอาลามังในฟิลิปปินส์ การทำจินจาโละก์มีหลายขั้นตอน กุ้งสดขนาดเล็กนำไปผสมกับเกลือและข้าวในปริมาณเท่า ๆ กัน ผสมให้เข้ากัน หมักในขวดที่ปิดสนิท หมักไว้สามวัน
พรรคสังคมนิยมอินโดนีเซีย (ปาร์ซี)
พรรคสังคมนิยมอินโดนีเซีย (ปาร์ซี) (Socialist Party of Indonesia; ภาษาอินโดนีเซีย: Partai Sosialis Indonesia, Parsi) เป็นพรรคการเมืองในอินโดนีเซียก่อตั้งจากการประชุมในยอร์กยาการ์ตา เมื่อ 13 พฤศจิกายน พ.ศ. 2488 โดยมีรัฐมนตรีว่าการกระทรวงกลาโหม อามีร์ ซารีฟุดดินเป็นหัวหน้าพรรค สมาชิกส่วนใหญ่เป็นทีมงานของซารีฟุดดินในชวาตะวันออก เป็นกลุ่มฝ่ายซ้ายเน้นชาตินิยมและนิยมซูการ์โน มีสมาชิกบางส่วนอยู่ในเนเธอร์แลนด์ระหว่างสงคราม แต่เข้าร่วมการต่อต้านฟาสซิสต์ที่นั่น จุดประสงค์แรกของปาร์ซีคือเรียกร้องเอกราชจากระบบอาณานิคม และสร้างสังคมแบบสังคมนิยม
ในเดือนธันวาคม พ.ศ. 2488 หลังจากการประชุมที่เชอริบน พรรคนี้ได้รวมกับพรรคประชาชนสังคมนิยม (ปารัส) เกิดเป็นพรรคใหม่ที่เรียกว่าพรรคสังคมนิยม โดยมีซารีฟุดดินเป็นรองหัวหน้าพรรค. แต่หลังจากรวมกัน กลุ่มปาร์ซีและกลุ่มปารัสต่างยังแยกกันเป็นส่วนในพรรค กลุ่มที่มาจากปาร์ซีเป็นกลุ่มหัวรุนแรงกว่า ในเดือนสิงหาคม พ.ศ.2491 กลุ่มของซูตัน ชะห์รีจึงออกจากพรรค กลุ่มที่เหลือในพรรคจึงเป็นกลุ่มคอมมิวนิสต์ใต้ดินแต่ไม่ได้จัดรูปเป็นพรรคคอมมิวนิสต์ที่เต็มรูปแบบ
แฮร์มัน รอร์ชัค
แฮร์มัน รอร์ชัค (; 8 พฤศจิกายน ค.ศ. 1884 – 1 เมษายน ค.ศ. 1922) เป็นจิตแพทย์ชาวสวิส เป็นผู้คิดค้นแบบทดสอบรอร์ชัค (Rorschach test)
แฮร์มัน รอร์ชัค เกิดในปี ค.ศ. 1884 บิดาของเขา อุลริช รอร์ชัค มีอาชีพเป็นครูสอนศิลปะ รอร์ชัคใช้ชีวิตวัยเด็กที่เมืองชาฟฟ์เฮาเซิน ทางตอนเหนือของสวิตเซอร์แลนด์ ขณะเรียนอยู่ที่นั่น เขาถูกเพื่อน ๆ เรียกว่า "Klecks" (แปลว่า หยดหมึก) เนื่องจากเขาชอบใช้น้ำหมึกทำภาพต่าง ๆ รอร์ชัคเรียนต่อด้านการแพทย์ที่มหาวิทยาลัยซูริก ตามคำแนะนำของแอ็นสท์ เฮ็คเคิล นักชีววิทยาผู้มีชื่อเสียง ขณะเรียนจิตวิทยาอยู่ที่เบอร์ลิน รอร์ชัคได้กลับมาสนใจภาพหยดหมึกที่ตัวเองชอบสมัยเด็กอีกครั้ง ในปี ค.ศ. 1921 เขาออกหนังสือ "Psychodiagnostik" ที่พูดถึง "แบบทดสอบรอร์ชัค" ซึ่งเป็นการทดสอบทางจิตวิทยา จากการตีความจากภาพหยดหมึกที่ผู้ร่วมการทดสอบเห็น แม้จะถูกวิพากษ์วิจารณ์ว่าเป็นวิทยาศาสตร์เทียม แต่ก็เป็นที่สนใจของนักจิตวิทยาคนอื่น ๆ หนึ่งปีหลังจากออกหนังสือ รอร์ชัคก็เสียชีวิตจากอาการเยื่อบุช่องท้องอักเสบ
กริสเตียน ซาวานี
กริสเตียน ซาวานี (; 22 กุมภาพันธ์ ค.ศ. 1982 —) เป็นนักกีฬาวอลเลย์บอลชายชาวอิตาลี เขาเล่นในตำแหน่งตัวตีด้านนอกให้กับทีมชาติและสโมสรอัรร็อยยันในประเทศกาตาร์
เขาเริ่มเล่นอาชีพในปี ค.ศ. 2000 กับสโมสรการ์เปเนโดโลวอลเลย์ในเซเรียบี 2 ในปี ค.ศ. 2001 เขาได้เข้าร่วมแข่งขันในเซเรียอา 1 กับสโมสรกาเบคามอนตีกีอารี เมื่อวันที่ 24 พฤศจิกายนของปีเดียวกัน เขาได้เปิดตัวในนามทีมชาติในแฟร์รารา สำหรับทีมชาติเขาได้รับรางวัลเหรียญทองในการแข่งขันชิงแชมป์ยุโรป 2003 และเหรียญเงินและเหรียญทองแดงตามลำดับในเวิลด์ลีก 2003 และ เวิลด์ลีก 2004
ในฤดูกาล 2006-07 เขาได้ย้ายไปเล่นให้กับสโมสรเอมเม. โรมาวอลเลย์ ซึ่งในฤดูกาล 2007-08 เขาได้เป็นผู้มีส่วนสำคัญในการพาทีมเข้ารับรางวัลชนะเลิศ และเป็นรางวัลแรกของสโมสร คือซีอีวีคัพ ฤดูกาล 2007-08 และในฤดูกาลต่อไป เขาได้ย้ายไปเล่นให้กับสโมสรเปรูจาวอลเลย์บอล
ในเดือนสิงหาคม ค.ศ. 2012 ในโอลิมปิกฤดูร้อนที่ลอนดอน เขาได้มีส่วนร่วมในการพาทีมชาติได้รับรางวัลเหรียญทองแดง นอกจากนี้เขายังได้รับรางวัลเสิร์ฟยอดเยี่ยม
ซาวานีเกิดที่กัสตีลโยเนเดลเลสตีวีเอเร ประเทศอิตาลี เขาแต่งงานกับมีฮาเอลา ทราวีตซา เมื่อวันที่ 4 เมษายน 2013 ภรรยาของเขาให้กำเนิดลูกคนแรกของพวกเขาซึ่งเป็นลูกสาว มีชื่อว่า เมีย
ฮิโตชิ มาจิโนะ
ฮิโตชิ มาจิโนะ (, เกิด 25 สิงหาคม 1981) เป็นนักกีฬาวอลเลย์บอลชายชาวญี่ปุ่น เล่นลีกอาชีพให้แก่สโมสรเจที ธันเดอร์
วัยเด็กเขาเป็นนักกีฬาเบสบอล เมื่อเขาเข้าเรียนในโรงเรียนมัธยม แต่โรงเรียนไม่มีทีมเบสบอล เขาจึงเริ่มเล่นวอลเลย์บอล
เจ้าพัฒนา ณ ลำพูน
เจ้าพัฒนา ณ ลำพูน (11 กรกฎาคม พ.ศ. 2457 - พ.ศ. 2512) เจ้านายฝ่ายเหนือ ราชบุตรองค์สุดท้ายในเจ้าจักรคำขจรศักดิ์ เจ้าผู้ครองนครลำพูน องค์สุดท้าย กับแม่เจ้าส่วนบุญจักรคำขจรศักดิ์
เจ้าพัฒนา ณ ลำพูน ถึงแก่อนิจกรรมในปี พ.ศ. 2512 โดยมีพิธีพระราชทานเพลิงศพ ณ สุสานบ้านหลวย จังหวัดลำพูน เมื่อวันที่ 18 มิถุนายน พ.ศ. 2512
เจ้าพัฒนา ณ ลำพูน เข้าเรียนชั้นประถมศึกษาที่โรงเรียนอัสสัมชัญ บางรัก กรุงเทพมหานคร เมื่ออายุ 9 ขวบ สำเร็จชั้นมัธยม 8 เมื่อปี พ.ศ. 2476 และได้ไปศึกษาวิชาป่าไม้ ที่มหาวิทยาลัยฟิลิปปินส์ จนสำเร็จการศึกษาระดับปริญญาตรีสาขาวิชาการป่าไม้ เมื่อปี พ.ศ. 2483
เจ้าพัฒนา ณ ลำพูน กลับมารับราชการในสังกัดกรมป่าไม้ และเป็นอาจารย์โรงเรียนการป่าไม้ จังหวัดแพร่
เจ้าพัฒนา ณ ลำพูน สมรสกับเจ้าพงศ์แก้ว ณ ลำพูน (สกุลเดิม ณ เชียงใหม่) ธิดาในเจ้าราชบุตร (วงศ์ตวัน ณ เชียงใหม่) นัดดาในเจ้าแก้วนวรัฐ เจ้าผู้ครองนครเชียงใหม่ องค์สุดท้าย (มีบุตร 3 ธิดา 1) เมื่อวันที่ 18 มีนาคม พ.ศ. 2486
โรงเรียนเลิงนกทา
โรงเรียนเลิงนกทา ก่อตั้งเมื่อวันที่ 17 พฤษภาคม 2514 โดยใช้ศาลาวัดเขมาไชยาราม (วัดใต้) และต่อมาเมื่อวันที่ 14 พฤศจิกายน 2514ได้ย้ายมาอยู่ที่บ้านภูดิน เลขที่ 299 หมู่ 12 ตำบลสามแยก อำเภอเลิงนกทา จังหวัดยโสธร ในเนื้อที่ 36 ไร่ 1 งาน 60 ตารางวา
7 โรงเรียน ได้แก่
ตั้งอยู่เลขที่ 299 หมู่ที่ 12 ตำบลสามแยก อำเภอเลิงนกทา จังหวัดยโสธร รหัสไปรษณีย์ 35120 โทรศัพท์ 045-781116 โทรสาร 045-781986
สังกัด สำนักงานเขตพื้นที่การศึกษามัธยมศึกษาเขต 28 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนอยู่ทางทิศใต้ของถนนทยาปัสสา - กุดชุม - ยโสธร
ห่างจากที่ว่าการอำเภอเลิงนกทา ประมาณ 2 กิโลเมตร ลักษณะเป็นเนินดิน เนื้อดินเป็นดินเหนียวปนลูกรัง
ถนนผ่านหน้าโรงเรียนลาดยางตลอด การคมนาคมสะดวก สามารถเชื่อมโยงกับทุกหมู่บ้านในเขตอำเภอเลิงนกทาได้เป็นอย่างดี
เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เป็นโรงเรียนมัธยมขนาดใหญ่ 1 ใน 4 ของจังหวัดยโสธร ให้บริการการศึกษาแก่ประชาชนชาวอำเภอเลิงนกทา ซึ่งมีประชากรประมาณ 95,305 คน และประชาชนในเขตพื้นที่ใกล้เคียง ทั้งระดับมัธยมศึกษาตอนต้นและมัธยมศึกษาตอนปลาย
มีเขตพื้นที่บริการ 7 โรงเรียน ได้แก่ โรงเรียนอนุบาลเลิงนกทา โรงเรียนบ้านคึมชาดตาดบกศรีสมพร
โรงเรียนบ้านโป่งหนองสิม โรงเรียนเทศบาลเลิงนกทา โรงเรียนบ้านแยประชาสรรค์
โรงเรียนบ้านนาจาน และโรงเรียนบ้านกุดโจด
รับผิดชอบ รอบรู้ สู้งานดี มีคุณธรรม
ความหมาย นักเรียนโรงเรียนเลิงนกทา ต้องเป็นผู้มีความรับผิดชอบ มีความใฝ่รู้ใฝ่เรียน ขยัน อดทนและเป็นผู้มีความซื่อสัตย์ มีสัมมาคารวะ กิริยาวาจาสุภาพเรียบร้อย
ธรรมะ ปัญญา สภาวะ
" มีภาวะผู้นำ รักษ์วัฒนธรรมท้องถิ่น "
" ล.น. " (อ่านว่า ลอ-จุด-นอ-จุด)
" สีฟ้า - ขาว "
ความหมาย " ลูกศิษย์ของโรงเรียนเลิงนกทา เป็นผู้มีความใฝ่ฝันอันสูงสุด จะประกอบสัมมาอาชีพด้วยความบริสุทธิ์ยุติธรรม "
พระพุทธศิริ
วันที่ 14 พฤศจิกายน ของทุกปี
วอยแต็ก
วอยแต็ก (, , แปล : นักรบยิ้ม) เป็นหมีซีเรียสีน้ำตาล ที่เข้าประจำการเป็นทหารของสาธารณรัฐโปแลนด์ ติดยศสิบโทในช่วงสงครามโลกครั้งที่สอง
วอยแต็กเกิดเมื่อปี ค.ศ. 1942 ในพื้นที่ของจังหวัดฮามาดันในอิหร่าน แม่ของมันถูกยิงตายซึ่งตัวมันถูกเด็กคนหนึ่งเก็บมา ระหว่างที่ทหารชาวโปแลนด์ กองร้อยสรรพาวุธกระสุนปืนใหญ่ที่ 22 กำลังข้ามเทือกเขาอัลบอร์ซทางตอนเหนือของอิหร่านได้พบกับเด็กคนนั้นซึ่งเขาได้นำลูกหมีมาขอแลกกับอาหาร เมื่อกองร้อยสรรพาวุธฯ เดินทางมาถึงปาเลสไตน์ ลูกหมีตกไปอยู่ในความดูแลของกองร้อยขนส่งที่ 22 ซึ่งทหารในกองร้อยนี้ก็ตั้งชื่อให้มันว่า "วอยแต็ก"
วอยแต็กที่ย้ายเข้ามากลายเป็นที่รักอย่างรวดเร็ว ซึ่งส่วนใหญ่มันจะอยู่กับเพื่อนสนิทที่เป็นทหารอยู่สองคน ของโปรดที่สุดของวอยแต็กคือเบียร์และไวน์ ซึ่งมันจะเป็นผู้ทดสอบรสชาติของไวน์ว่าบ่มได้ที่หรือยัง นอกจากนี้ วอยแต็กยังโปรดปรานการสูบบุหรี่ ซึ่งในตอนแรกจะสูดควันเข้าไปก่อนก่อนที่จะกินเข้าไปทั้งอัน
เวลาผ่านไป วอยแต็กโตขึ้นและมีขนาดร่างกายที่ใหญ่โต รักความสะอาด และสามารถทำวันทยหัตถ์ทักทายทหารคนอื่น ๆ ได้ วอยแต็กชื่นชอบกีฬามวยปล้ำมาก บ่อยครั้งที่มันเล่นมวยปล้ำกับทหารคนอื่น ๆ นอกจากนี้วอยแต็กยังเป็นยามที่ดี คืนหนึ่งมีโจรอาหรับลอบเข้ามาจะขโมยกระสุนซึ่งเข้าไปในจุดที่วอยแต็กนอนหลับอยู่ เมื่อโจรเห็นวอยแต็กก็อุทานเสียงดังจนถูกจับในที่สุด
เมื่อสงครามโลกครั้งที่สองเริ่มขึ้นในปี ค.ศ. 1943 โปแลนด์ต้องทำสงครามกับอิตาลี หากวอยแต็กมีสถานะเป็นสัตว์จะไม่สามารถจะเดินทางไปกับทหารคนอื่น ๆ นั่นเองทำให้มีการบรรจุวอยแต็กเข้าเป็นทหารอย่างเป็นทางการ มีการติดยศและหมายเลขประจำตัวพร้อมออกสมุดเบี้ยทหารประจำตัวให้ เมื่อกองร้อยบุกเข้ามาในอิตาลีและกำลังจะบุกมอนเตกัสซีโน ("Monte Cassino") ที่ยึดครองโดยนาซีเยอรมนี ระหว่างการรบ วอยแต็กที่มีไหวพริบได้ช่วยแบกกระสุนปืนใหญ่จากรถบรรทุกไปที่ปืนใหญ่ โดยไม่มีการทำหล่นเลยซักครั้ง แม้จะมีเสียงดังจากการยิงปืนใหญ่ก็ไม่ใช่ปัญหาสำหรับวอยแต็ก ภายหลังสงครามครั้งนี้ กองร้อยขนส่งที่ 22 ได้ใช้รูปวอยแต็กกำลังแบกกระสุนปืนใหญ่เป็นเครื่องหมายหน่วย ภายหลังสงครามจบลงใน ค.ศ. 1945 ทหารโปแลนด์กับวอยแต็กถูกส่งไปประจำการที่หมู่บ้านในสกอตแลนด์
ในสกอตแลนด์ วอยแต็กได้รับความนิยมจากคนในพื้นที่และผู้สื่อข่าวมาก สมาคมโปแลนด์-สกอตแลนด์ได้ให้เกียรติวอยแต็กเป็นหนึ่งในสมาชิกสมาคมฯ วอยแต็กได้รับการปลดประจำการจากการเป็นทหารในวันที่ 15 พฤศจิกายน 1947 และจึงย้ายไปอยู่ที่สวนสัตว์เอดินบะระ ที่นั่นมักมีนักหนังสือพิมพ์รวมถึงทหารชาวโปแลนด์ไปเยี่ยมมันบ่อย ๆ และบ่อยครั้งที่มีคนนำบุหรี่มาให้มัน แต่มันก็ได้เพียงแค่กินบุหรี่เท่านั้นเพราะไม่มีใครจุดไฟให้ วอยแต็กตายในเดือนธันวาคม ค.ศ. 1963 ด้วยอายุราว 22 ปี ในตอนที่ตายวอยแต็กมีน้ำหนัก 230 กิโลกรัม และสูง 1.8 เมตร
ครีมเทียม
ครีมเทียม () หรือบางครั้งที่เรียกกันจนติดปากว่า คอฟฟีเมต
เป็นครีมผงหรือน้ำที่ใช้ทดแทนนมหรือครีม เพื่อจะเติมรสชาติในกาแฟและเครื่องดื่มชนิดอื่น ๆ 
เป็นผลิตภัณฑ์ที่ไม่มีแล็กโทสและดังนั้นจึงถือกันว่าเป็นผลิตภัณฑ์ที่ไม่ได้ทำจากนม
แม้ว่าจะมีสารเคซีน ซึ่งเป็นโปรตีนที่ทำมาจากนม 
พระราชบัญญัติอาหาร พ.ศ. 2522 ได้ระบุคำจำกัดความของครีมเทียมไว้ว่า
ครีมผง (ไม่เทียม) เริ่มมีการขายเป็นครั้งแรกในปี ค.ศ. 1952 เรียกว่า พรีม ซึ่งทำมาจากครีมและน้ำตาลอบแห้ง
ครีมผงนี้ละลายน้ำไม่ค่อยได้เพราะเหตุที่มีโปรตีนนม 
หกปีต่อมาในปี ค.ศ. 1958 บริษัทคาร์เนชันได้สร้างผลิตภัณฑ์ใหม่ที่สามารถละลายในน้ำร้อนได้ง่ายเพราะว่า มีการทดแทนไขมันนมด้วยไขมันพืช และลดระดับการใช้โปรตีนนมออกไป
เป็นผลิตภัณฑ์ที่ขายใช้ชื่อการค้าว่า คอฟฟีเมต ()
ตราสินค้า คาร์เนชั่น คอฟฟีเมต เริ่มต้นจากประเทศสหรัฐอเมริกา เป็นสินค้าเพื่อใช้ทดแทนนมสำหรับใส่ในกาแฟโดยเฉพาะ เพื่อให้ได้รสชาติที่ดียิ่งขึ้นกว่าเดิม หลังจากที่เริ่มวางจัดจำหน่ายในปี 1961 คอฟฟีเมตได้รับความนิยมในทันทีเนื่องจากสินค้าช่วยให้กาแฟลดความขมเฝื่อน แต่กลับกลมกล่อมหอมันได้อย่างที่ผู้บริโภคชื่นชอบ 
จากความนิยมที่แพร่หลายเพิ่มมากขึ้น ตราสินค้าได้ปรับ เป็น เนสท์เล่ คอฟฟีเมตในปี 1985 จากการควบรวมกิจการ เพื่อใช้ตราสินค้านี้ในการจัดจำหน่ายไปทั่วโลก 
ในประเทศไทย โรงงานผลิต เนทส์เล่ คอฟฟีเมต เริ่มขึ้นเมื่อปี 1983 และพร้อมผลิตสินค้าออกจำหน่ายในประเทศไทยเมื่อปี 1985
ปัจจุบัน เนสท์เล่ คอฟฟีเมต มีวางจำหน่ายทั่วโลกไปกว่า 70 ประเทศ 
ทุกๆ 1 วินาที คนทั่วโลกจะดื่มกาแฟที่ใส่คอฟฟีเมต 1,000 แก้ว และ 88 แก้ว เกิดขึ้นในประเทศไทย
เพื่อจะให้มีรสชาติและสัมผัสเหมือนกับไขมันนม ครีมเทียมมักจะมีไขมันพืชแปรสภาพ (hydrogenated) หรือที่เรียกว่า ไขมันทรานส์ ถึงแม้ว่า ผลิตภัณฑ์ครีมเทียมที่ไม่มีไขมัน (nonfat) ก็มีอยู่เหมือนกัน
องค์ประกอบอย่างอื่น ๆ ที่มีทั่วไปรวมทั้งน้ำตาลจากข้าวโพด (corn syrup) และสารปรุงแต่งกลิ่นหรือรสอื่น ๆ รวมทั้งกลิ่นวานิลลา ถั่วเฮเซิล (hazelnut)
และโซเดียมแคซีเนต (sodium caseinate) คือโปรตีนอนุพันธุ์ที่ได้มาจากเคซีนซึ่งเป็นโปรตีนของนม (ไม่มีแล็กโทส)
แต่ว่า การใช้โปรตีนที่มาจากนมทำให้กลุ่มชนบางพวกและองค์กรบางองค์กร เช่นกลุ่มที่ทานอาหารเจแบบเคร่งครัด (vegan) และองค์กรที่กำหนดความสมควรของอาหารของชาวยิว (kashrut) ทำการกำหนดว่าครีมเทียมชนิดนี้เป็นผลิตภัณฑ์มีนม ไม่ใช่ไม่มีนม
ีมีผลเป็นการไม่บริโภคครีมเทียมของพวกกินเจแบบเคร่งครัด หรือไม่บริโภคร่วมกับเนื้อสัตว์ประเภทอื่น ๆ ของคนยิวที่ถือศีลประเภทนี้
ปัจจุบัน ทาง Nestle COFFEE-MATE ได้ใช้กรรมวิธีในการผลิตวัตถุดิบไขมันพืช แบบเติมไฮโดรเจนชนิดเต็มรูปแบบ หรือที่เรียกว่า Fully Hydrogenation ซึ่งช่วยทำให้พันธะคู่ของไขมันไม่เกิดการเปลี่ยนแปลง หรือที่เรียกว่า ปราศจากไขมันทรานส์ (Trans fat) 
และเนืองจากใช้ ไขมันพืชเป็นวัตถุดิบ จึงไม่มีโคเลสเตอรอล
เหมือนกับอนุภาคเล็ก ๆ หลายประเภทอย่างอื่น ครีมเทียมมีโอกาสที่จะก่อการระเบิดเนื่องจากผง 
เมื่อลอยอยู่ในอากาศเป็นจำนวนมาก
นักถ่ายหนังสมัครเล่น 
และช่างเทคนิคการระเบิด 
ได้ใช้คุณสมบัติเช่นนี้ในการสร้างสเปเชียลเอฟเฟคลูกไฟหลายอย่าง
นอกจากนั้นแล้ว.. ยังมีการใช้ครีมเทียมในการทำผ้าให้ขาว (หลังจากที่ผสมครีมเทียมกับน้ำ โดยใช้เพื่อชุบผ้า) การเอาฟองออกจากแทงค์ปลา การทำความสะอาดกระดานขาว และการทำหิมะปลอมในรายการโทรทัศน์และภาพยนตร์
เคซีน
เคซีน ( มาจากภาษาละตินว่า "caseus" ซึ่งแปลว่า ชีส) เป็นชื่อของกลุ่มฟอสโฟโปรตีน คือ αS1, αS2, β, κ
โปรตีนเหล่านี้พบโดยทั่วไปในนมของสัตว์เลี้ยงลูกด้วยนม
ซึ่งเป็นส่วนถึง 80% ของโปรตีนในนมวัว และประมาณ 20%-45% ของโปรตีนในนมมนุษย์
เคซีนใช้ประโยชน์ได้หลายอย่างรวมทั้งเป็นส่วนประกอบหลักของชีส สารเติมแต่งอาหาร และตัวยึดในไม้ขีดไฟ
โดยเป็นอาหาร เคซีนประกอบด้วยกรดอะมิโน คาร์โบไฮเดรต และสารอนินทรีย์สองอย่างคือแคลเซียมและฟอสฟอรัส
เคซีนสามารถทำจากนมได้โดย 3 วิธีคือ
เคซีนมีกรดอะมิโนแบบ proline เป็นจำนวนมาก แม้ว่ากรดอะมิโนจะไม่มีปฏิสัมพันธ์ต่อกันและกัน
และไม่มีแม้แต่พันธะโคเวเลนต์ประเภท disulfide 
และดังนั้นจึงมีโครงสร้างโปรตีนแบบตติยภูมิ (tertiary structure) ที่น้อยมาก
เป็นโมเลกุลที่ไม่ถูกกับน้ำ ดังนั้นจึงไม่ค่อยละลายน้ำ 
มักจะพบเป็นสารแขวนลอยอยู่ในน้ำรวมกันเป็นกลุ่มกลม ๆ เหมือนลูกบอล (casein micelles) โดยมีส่วนที่ไม่ถูกกับน้ำอยู่รอบนอก
แต่ว่า ส่วนที่อยู่ด้านในของลูกบอลนั้นกลับชุ่มน้ำเมื่อเปรียบเทียบกับลูกบอลที่เกิดจากสารลดแรงตึงผิวประเภทอื่น ๆ
ส่วนเคซีนที่อยู่ในลูกบอลมีการยึดไว้ด้วยกันโดยไอออนของแคลเซียม และแรงปฏิสัมพันธ์สืบเนื่องจากสภาพกลัวน้ำ (hydrophobic interaction)
มีแบบจำลองทางโมเลกุล (molecular model) หลายอย่างที่สามารถอธิบายการรวมตัวกันของเคซีนเป็นลูกบอลได้ (คือยังไม่ชัดเจนว่าแบบไหนกันแน่)
โดยมีแบบหนึ่งที่เสนอว่า นิวเคลียสของลูกบอลประกอบด้วยลูกบอลเล็ก ๆ ของเคซีนหลายลูก และส่วนรอบนอกเป็นเคซีนแบบ κ 
อีกรูปแบบหนึ่งเสนอว่า นิวเคลียสของลูกบอลประกอบด้วยใยที่เป็นเคซีนต่อ ๆ กัน 
และแบบล่าสุดเสนอว่า มีพันธะคู่ระหว่างเคซีนจึงทำให้กลายเป็นเจลได้
ทั้งสามแบบจำลองพิจารณาลูกบอล (micelle) เช่นนี้ว่าเป็นอนุภาคคอลลอยด์เกิดจากการรวมตัวกันของเคซีนที่ล้อมด้วยเคซีนแบบ κ ซึ่งละลายน้ำได้
จุดไฟฟ้าเสมอ (จุดไอโซอิเล็กทริก) ของเคซีนอยู่ที่ 4.6
เนื่องจากค่า pH ของนมอยู่ที่ 6.6 เคซีนจึงมีประจุไฟฟ้าลบในนม
เคซีนบริสุทธิ์ในน้ำจึงไม่ละลายน้ำ
และก็ไม่ละลายด้วยถ้าอยู่ในน้ำเกลือที่เป็นกลาง
แต่จะละลายในสารละลายที่มีสภาพเป็นด่าง หรือในน้ำเกลือบางประเภทเช่นโซเดียมออกซาเลต (sodium oxalate) หรือโซเดียมแอซิเตต (sodium acetate)
ในกระบวนการแยกสลายเคซีนด้วยน้ำ สามารถใช้เอนไซม์ทริปซินยึดเอา peptone ซึ่งประกอบด้วยฟอสเฟต ออกจากเคซีน
ซึ่งสามารถใช้เป็นกาวอินทรีย์ได้
สีเคซีนที่ใช้โดยช่างศิลป์มีคุณสมบัติคือแห้งไว ละลายน้ำได้ โดยเคซีนทำหน้าที่เป็นตัวจับสี
สีที่ทำจากเคซีนใช้กันมาตั้งแต่สมัยอียิปต์โบราณโดยเป็นสีฝุ่นเทมเพอราประเภทหนึ่ง และเป็นสีที่นิยมมากที่สุดในงานศิลป์อาชีพจนกระทั่งคริสต์ทศวรรษ 1960 ที่เริ่มใช้สีอะคริลิกที่ประดิษฐ์ขึ้นใหม่แทน สีเคซีนจึงเริ่มเสื่อมความนิยมไป
แต่สีเคซีนก็ยังเป็นที่นิยมกับจิตรกรวาดทิวทัศน์ แม้ว่าสีอะคริลิกก็เริ่มจะเป็นที่นิยมกับงานศิลป์แนวนี้เช่นกัน
กาวที่ทำจากเคซีน น้ำ หินปูน และแคลเซียมไฮดรอกไซด์ เป็นกาวที่นิยมใช้ในงานไม้
และใช้ในการประกอบเครื่องบินด้วยจนกระทั่งราวปี ค.ศ. 1938-1939
นอกจากนั้นแล้ว กาวเคซีนยังใช้ในการผลิตหม้อแปลงไฟฟ้าเพราะมีคุณสมบัติที่ให้น้ำมันซึมผ่านได้
แม้ว่าจะมีการใช้กาวยางสังเคราะห์ทดแทนไปโดยมากแล้ว แต่ก็ยังมีการใช้กาวเคซีนในงานบางอย่าง เช่นในการเคลือบประตูกันไฟและในการติดฉลากขวด
การปริทัศน์เป็นระบบ
การปริทัศน์เป็นระบบ () เป็นการปริทัศน์สิ่งตีพิมพ์หลาย ๆ งานที่พุ่งความสนใจไปยังประเด็นปัญหาหนึ่งทางการวิจัย มีจุดประสงค์เพื่อจะหา ประเมิน เลือกสรร และรวบรวมหลักฐานงานวิจัยมีคุณภาพทั้งหมด ที่เกี่ยวข้องกับประเด็นปัญหานั้น ๆ
การปริทัศน์ผลงานการวิจัยเชิงทดลองแบบสุ่มและมีกลุ่มควบคุม (randomized controlled trial) เป็นกระบวนการที่ขาดไม่ได้ทางแพทยศาสตร์อาศัยหลักฐาน (evidence-based medicine)
ความเข้าใจในเรื่องการปริทัศน์อย่างเป็นระบบและวิธีการดำเนินงานปริทัศน์จริง ๆ เริ่มกลายเป็นสิ่งจำเป็นสำหรับผู้มีอาชีพเกี่ยวกับการรักษาพยาบาล
นอกจากจะเป็นงานเกี่ยวกับการรักษาพยาบาลระดับรายบุคคลแล้ว การปริทัศน์อย่างเป็นระบบอาจจะรวบรวมข้อมูลของการทดลองทางคลินิก การรักษาพยาบาลในระดับกลุ่มชน การรักษาพยาบาลทางสังคม ผลที่ไม่พึงประสงค์จากการรักษาพยาบาล และการประเมินผลทางเศรษฐกิจ